KVANT KALITLARINI TA’MINLASH USULI ORQALI XAVFSIZ AXBOROT ALMASHINUVI
Ushbu maqolada kvant kriptografiyasining BB84 protokoli asosida xavfsiz kalit almashinuvi modeli ishlab chiqildi va simulyatsiya qilindi. Tadqiqotda Alice va Bob orasidagi kvant kanal orqali uzatilgan fotonlar kvant holatlarida kodlanib, ularni o‘qishda bazalarning tasodifiy tanlanishi orqali xavfsizlik ta’minlandi. Eavesdropping (Eve) aralashuvi aniqlanishi uchun xatolik ko‘rsatkichi hisoblandi. Kalitni generatsiya qilgandan so‘ng, ma’lumotlarni himoyalangan tarzda uzatish uchun XOR asosidagi sodda ECC shifrlash algoritmi qo‘llandi. Natijalar BB84 protokoli orqali shakllangan kalit yordamida axborot maxfiyligini samarali saqlash mumkinligini ko‘rsatdi.
Copyright (c) 2026 https://creativecommons.org/licenses/by/4.0
BERILGANLARNI LOKAL QO‘SHNILAR ASOSIDA OBYEKTLAR BOG‘LANISHLARI ORQALI KLASTER TAHLILI
Ma’lumotlarni tahlil qilish va mashinaviy o‘rganish masalalarida o‘rgatuvchi tanlanmaning tuzilishi muhim ahamiyatga ega. Katta hajmdagi tanlanmalar ortiqcha yoki takrorlanuvchi obyektlarni o‘z ichiga olishi mumkin, bu esa hisoblash murakkabligini oshiradi hamda klassifikatsiya algoritmlarining samaradorligini kamaytirishi mumkin.Ushbu ishda obyektlarni seleksiya qilish algoritmi yordamida hosil qilingan tanlanmalarning barqarorligi tahlil qilinadi. Ma’lumotlarning strukturaviy xususiyatlarini baholash uchun k ta eng yaqin qo‘shni tarkibiga asoslangan yangi nominal belgi kiritiladi. Ushbu belgining barqarorligi maxsus ko‘rsatkich yordamida baholanadi.Seleksiya darajalarining turli qiymatlari uchun barqarorlik matritsasi shakllantiriladi va tanlanmalar o‘rtasida korrelyatsion tahlil amalga oshiriladi. Bundan tashqari, tanlanmalar o‘rtasidagi strukturaviy farqlarni vizual tahlil qilish uchun asosiy komponentlar usuli (PCA) qo‘llaniladi.
FS-DBSCAN ASOSIDA MATNLARNI KLASTERLASHNING GIBRID MODELI
Mazkur ishda yuqori o‘lchamli belgilar fazosida matnli ma’lumotlarni klasterlash masalasi ko‘rib chiqiladi. FS-DBSCAN (Feature Stability DBSCAN) algoritmiga asoslangan gibrid klasterlash modeli taklif etiladi. Ushbu metod turli zichlikka ega bo‘lgan ma’lumotlar strukturasini tahlil qilishga yo‘naltirilgan bo‘lib, klasterlash natijalarini obyektlar statuslari konfiguratsiyasining barqarorligi orqali talqin qilish imkonini beradi. Matnli hujjatlar o‘rtasidagi o‘xshashlikni baholash uchun kosinus o‘xshashlik metrikasi qo‘llaniladi. Hisoblash tajribalari XimTex nomli matnli ma’lumotlar to‘plamida o‘tkazildi. Olingan natijalar taklif etilgan metod matnli ma’lumotlar ichidagi klasterlarni aniqlash va anomal obyektlarni ajratishda samarali ekanligini ko‘rsatdi.
TIBBIY TASVIRLAR ASOSIDA YURAK FUNKSIYASINI INTELLEKTUAL BAHOLASH MODELI
Mazkur tadqiqotda exokardiografik video ma’lumotlar asosida yurakning funksional ko‘rsatkichlarini, xususan chap qorincha chiqarish fraksiyasini (LVEF) avtomatik aniqlash uchun CNN + LSTM ga asoslangan bashoratlovchi model taklif etiladi. Modelda CNN orqali fazoviy xususiyatlar, LSTM yordamida esa vaqt bo‘yicha bog‘liqliklar o‘rganiladi. Oldindan ishlov berish bosqichlari (shovqinni kamaytirish, normalizatsiya, segmentatsiya va muhim kadrlarni tanlash) model aniqligini oshirishga xizmat qildi. Eksperimental natijalar taklif etilgan yondashuvning yuqori aniqlik va klinik natijalar bilan moslikka ega ekanligini ko‘rsatdi. Ushbu model yurak kasalliklarini erta aniqlash va diagnostika jarayonini avtomatlashtirishda samarali vosita bo‘lib xizmat qilishi mumkin.
BENZIMIDAZOLLARNING METALL TARKIBIDAGI KOMPLEKSLARI VA ULARNING BIOLOGIK FAOLLIGI
Benzimidazol hosilalari va metall tuzlari bilan metallarning kompleks birikmalarini sintez qilish usuli tasvirlangan, shuningdek, sintez qilingan kompleks birikmalarning tarkibi va tuzilishi zamonaviy fizik-kimyoviy usullar, jumladan, IQ-spektroskopiya va rentgen strukturaviy tahlillardagi o‘zgarishlar yordamida o‘rganilgan. Aniqlanishicha, benzimidazol ligand kompleks hosil bo‘lish reaksiyalarida imidazol halqasidagi azot atomi orqali muvofiqlashadi.
BLUM TAKSONOMIYASI BO'YICHA KOGNITIV RIVOJLANISH DARAJALARI STOMATOLOGIYADA SUN'IY INTELLEKT YORDAMIDA O'QITISHNI LOYIHALASHNING ASOSI SIFATIDA
Maqolada Blum taksonomiyasini stomatologiya ta'limida sun'iy intellekt tizimlarini loyihalashning metodologik asosi sifatida qo'llash ko‘rib chiqiladi. Oltita kognitiv darajaning (eslab qolish, tushunish, qo'llash, tahlil qilish, baholash, yaratish) aniq SI-vositalariga — neyroset diagnostik algoritmlari, virtual klinik simulyatorlar va adaptiv ta'lim platformalariga mos kelish mexanizmlari tavsiflangan. Taksonomik yondashuv ta'lim stsenariylarini tuzilmalashtirish va o'quvchining reproduktiv klinik tafakkurdan produktiv klinik tafakkurga izchil o'tishini ta'minlash imkonini berishi ko'rsatilgan.
SUN’IY INTELLEKT ASOSIDA OCHIQ ILMIY MA’LUMOTLARNI TAHLIL QILISH VA META-TADQIQOTLAR OLIB BORISH
Ushbu maqola sun’iy intellekt (SI) texnologiyalarining ochiq ilmiy ma’lumotlarni tahlil qilish va meta-tadqiqotlar o‘tkazishdagi roli va imkoniyatlarini o‘rganadi. Tadqiqotda avtomatlashtirilgan meta-tahlil (AMA) tizimlarining evolyutsiyasi, katta til modellarining (LLM) qo‘llanilishi, hamda ochiq ma’lumotlar arxivlari (OpenAlex, DANDI, OpenAIRE) bilan integratsiyalashgan SI yechimlari tahlil qilinadi. Natijalar shuni ko‘rsatadiki, SI yordamida adabiyotlarni qidirish va saralash samaradorligi sezilarli darajada oshadi, ammo to‘liq avtomatlashtirishga erishish hali imkoniyat chegarasida qolmoqda. Maqola yakunida SI asosida meta-tadqiqotlar o‘tkazishning afzalliklari, cheklovlari va kelajakdagi rivojlanish yo‘nalishlari muhokama qilinadi.
SINTETIK MINERAL XOMASHYONI ISHLAB CHIQARISHNING INNOVATSION TEXNOLOGIYASI
Ushbu maqola neytron nurlangan urug'larda o'stirilgan kvarts kristallarini o'rganish natijalarini taqdim etadi. Aniqlanishicha, nix tarkibida b-fazali kvarts mavjud bo'lib, uning miqdori urug'lik nurlanish dozasi oshishi bilan ortadi. Bu natijaning ahamiyati shundan iboratki, u neytron nurlangan b-fazali kvarts yadrolarining keyingi kristallanish jarayonida kristall o'sishiga ta'sirining birinchi eksperimental isbotini beradi.
GIDROTERMAL SINTEZ JARAYONLARINI SUN’IY INTELLEKT ASOSIDA BOSHQARISH VA TAKOMILLASHTIRISH
Gidrotermal sintez usuli yuqori harorat va bosim sharoitida suvda va boshqa erituvchi muhitlarda noorganik va koordinatsion birikmalar olishni o‘rganadi. Jarayon moddalarni avtoklavlarda eritib, ularni qayta kristallashtirishga asoslangan bo‘lib, bu yerda suv yoki turli eritmalar yuqori harorat va atmosfera bosimidan yuqori bo‘lgan sharoitda nafaqat erituvchi muhit, balki faol reaksiyaga kirishuvchi muhit vazifasini ham bajaradi.
QADLI DIABETDA INVAZIV NOINVAZIV GLYUKOZA MONITORINGINI MODELLASHTIRISH
Qandli diabet (QQ) bilan og‘rigan bemorlar soni har yili butun dunyo bo‘ylab ortib bormoqda. Qonda glyukoza miqdorini normal darajada ushlab turish uchun diabet bilan og‘rigan bemorlar parhez, insulin va boshqa qon shakarini tushirish choralari kabi kundalik maqsadlarni belgilashlari va ularga qat'iy rioya qilishlari kerak. Bunga erishish uchun bemorlar qondagi glyukoza miqdorini uyda yoki tibbiy muassasalarda muntazam ravishda tekshirishlari kerak. Glyukoza o‘lchash hozirgi vaqtda klinik diagnostika laboratoriyalarida keng qo‘llaniladi. Standart glyukometr yordamida glyukoza miqdorini aniqlash og‘riqli bo‘lishi mumkin. Bundan tashqari, har bir yangi o‘lchov bilan bemor kasallik yoki qon orqali yuqadigan infeksiya (masalan, gepatit C, OITS) bilan kasallanishi mumkin. Barmoqqa har kuni igna sanchish ham turli noqulayliklarni keltirib chiqaradi. Shuning uchun diabetni tashxislash tobora qiyinlashib bormoqda. Bunday vaziyatda invaziv bo‘lmagan glyukoza o‘lchash usullari samarali hisoblanadi. Ushbu maqolada inson tanasining biomassasi haqida ma'lumot beruvchi bioaktiv nuqtalardan (BAP) olingan elektr qarshilik (ER) qiymatlariga asoslangan diabetda glyukoza monitoringini matematik modellashtirish ko‘rib chiqiladi.
IDEF0 MODELI ASOSIDA DNK IDENTIFIKATSIYA TIZIMINI MODELLASHTIRISH
Mazkur maqolada DNK(dezoksiribonuklein kislota) identifikatsiya tizimini IDEF0 modeli asosida modellashtirish masalasi tadqiq etiladi. DNK ekspertiza jarayonlarining murakkabligi ularni funksional jihatdan tizimlashtirishni talab etadi. Shu maqsadda IDEF0 metodologiyasi asosida tizimning kirish, chiqish, boshqaruv va mexanizm elementlari aniqlanadi. DNK namunalarini qayta ishlash, ma’lumotlar bazasi bilan taqqoslash va identifikatsiya natijalarini shakllantirish bosqichlari modellashtiriladi. Taklif etilgan model identifikatsiya jarayonini optimallashtirish va qaror qabul qilish aniqligini ta’minlashga xizmat qiladi.
BOSHQARUV KOMPANIYALARINING ISHLASH KO'RSATKICHLARI UCHUN KPILARNI MODELLASHTIRISH VA AQLLI TAHLIL QILISH
Maqola turar joy fondini boshqarishning tashkiliy-iqtisodiy mexanizmlarini ma’lumotlarning intellektual tahlili prizmasi orqali transformatsiya qilishga bag‘ishlangan. Muallif qaror qabul qilishning fundamental vositasi sifatida statik hisobotlardan KPI ko‘rsatkichlarini dinamik modellashtirishga o‘tish zaruriyatini asoslab beradi. Ishda «xom» ma’lumotlarni boshqaruv intellektiga konvertatsiya qilish jarayoni yoritilgan bo‘lib, bu infratuzilma eskirishi va moliyaviy xatarlarni prognozlash imkonini beradi. Texnologik ko‘rsatkichlarning yaxshilanishi to‘lovlar yig‘iluvchanligi va aholi sodiqligiga bevosita ta’sir ko‘rsatadigan «domino effekti»ga alohida e’tibor qaratilgan. Xalqaro tajriba va «Mening uyim» platformasi tahlili asosida binolarning hayotiylik tsiklini uzaytirishga qodir bo‘lgan prediktiv xizmat ko‘rsatish algoritmlari taklif etilgan. Tadqiqot Data-Driven menejmentining joriy etilishi raqamli iqtisodiyot sharoitida operatsion xarajatlarni minimallashtirishini isbotlaydi.
JAHON MIQYOSIDA SOTSIAL DETEKTIV ASARLARNI QIYOSLASH (IJTIMOIY RUHDAGI G’ARB VA SHARQ DETEKTIV ASARLAR TAHLILI)
Ushbu qiyosiy tahliliy maqolada Agata Kristining “Katta To’rtlik” (“The Big Four”) detektiv romani hamda Said Ahmadning ijtimoiy-psixologik yo’nalishdagi “Jimjitlik” asarida aks etgan yovuzlik mohiyati va unga qarshi kurash masalalari yoritilgan. Unda Gʻarb adabiyotidagi detektiv janrining ratsional, intellektual yondashuvi (Puaroning mantiqiy tartibni tiklash uchun kurashi) Sharq nasri qahramonlarining maʼnaviy qiyofasi, vijdoniy azob asnosida ruhan poklanishga intilishlari bilan qiyoslanadi. Shuningdek, ikki madaniy kontekstda inson qismati, adolat tushunchasi hamda qahramonlikning falsafiy talqindagi tub farqlari ochib beriladi.
TEODOR DRAYZERNING "SARMOYDOR" ROMANINING KONSEPTUAL SOHASI DAVRNING IQTISODIY ONGINING AKSI SIFATIDA
Maqolada Teodor Drayzerning “Sarmoydor” romanining konseptual sohasi XIX asr oxiri - XX asr boshlaridagi Amerika jamiyatining iqtisodiy ongini ifodalash nuqtai nazaridan ko‘rib chiqiladi. Tadqiqot alohida badiiy konsept tahliliga bag‘ishlangan ishlardan farqli o‘laroq, asarning g‘oyaviy-mazmuniy tuzilishini shakllantiruvchi asosiy konseptlar o‘rtasidagi tizimli aloqalarni aniqlashga qaratilgan. "Pul," "hokimiyat," "muvaffaqiyat," "Amerika orzusi" tushunchalari va ularning kognitiv o‘zaro ta’siriga alohida e’tibor qaratilgan. Romanda pul avtonom qadriyat emas, balki qahramonlarning dunyoqarashi va hikoya mantig‘ini belgilaydigan murakkab konseptual sohasi yadrosi ekanligi ko‘rsatilgan. Romanning badiiy olami kapitalistik mafkura ta’sirida an’anaviy axloqiy ko‘rsatmalarning o‘zgarishini aks ettiradi, degan xulosaga kelinadi.
ILMIY MUZEYLARNI O‘ZBEKISTONDA JORIY ETISH STRATEGIYALARI
Ushbu maqolada O‘zbekistonda ilmiy muzeylarni tashkil etish va rivojlantirishning strategik yo‘nalishlari tahlil qilinadi. Ilmiy muzeylarning yosh avlodda ilm-fanga qiziqishni kuchaytirish, STEM yo‘nalishlari bo‘yicha bilimlarni ommalashtirish, innovatsion tafakkurni shakllantirish va norasmiy ta’lim muhitini rivojlantirishdagi o‘rni yoritiladi. Shuningdek, xalqaro tajriba asosida ilmiy muzeylarni yaratishning tashkiliy, pedagogik va texnologik mexanizmlari, ularni ta’lim muassasalari va ilmiy markazlar bilan integratsiyalash usullari ko‘rib chiqiladi.
BOSHLANG'ICH MAKTABDA SUN'IY INTELLEKTNING NAZARIY ASOSLARI
Ushbu maqolada sun'iy intellekt va uning texnologiyalari masalalari ko‘rib chiqiladi, ular o'z rivojlanishida sezilarli yutuqlarga erishdi, ammo shunga qaramay, kontseptsiya aniq ta'rif va noaniqlikka ega emas. Bu sun'iy intellekt turli maqsadlarga erishish uchun amalga oshirilishi mumkin bo'lgan turli xil texnik va dasturiy xususiyatlar va fazilatlarni o'z ichiga olishi bilan izohlanadi.
BOSHLANG'ICH SINF O'QUVCHILARINING IJTIMOIY RIVOJLANISHIDA TA'LIMGA INKLYUZIV YONDASHUV TAMOYILLARI
Ushbu maqolada yangi ta'lim modeli kontekstida bolalarning ijtimoiy rivojlanishi haqidagi ilmiy tushunchani boyitish bilan bog'liq bo'lgan tadqiqotning nazariy va amaliy ahamiyati o'rganiladi. Tadqiqotda inklyuziv ta'lim jarayonining samaradorligini baholash uchun psixologik mezonlar taklif qilingan. Ushbu usullar to'plamidan boshlang'ich maktab o'quvchilarining shaxslararo rivojlanish xususiyatlarini baholash uchun foydalanish mumkin.
TA’LIMDA SUN’IY INTELLIGENTNING NAZARIY ASOSLARI
OLIY TA’LIM MUASSASALARIDA RUS TILINI O‘QITISHDA SUN’IY INTELLEKT TEXNOLOGIYALARIDAN FOYDALANISH: MUAMMOLAR VA YECHIMLAR
Maqolada oliy ta’lim muassasalarida rus tilini o‘qitishda sun’iy intellekt texnologiyalaridan foydalanish imkoniyatlari va muammolari ko‘rib chiqiladi. Sun’iy intellekt vositalarini qo‘llash yo‘nalishlari, ularning pedagogik salohiyati hamda metodik cheklovlari, jumladan, madaniy kontekst va o‘qituvchilarning raqamli kompetensiyasi bilan bog‘liq masalalar tahlil qilinadi. Ta’lim jarayoniga texnologiyalarni ongli ravishda integratsiya qilish va gibrid o‘qitish modeli asosida amaliy yechimlar taklif etiladi.
RAQAMLI VOSITALAR ORQALI ESP O'QITISHDA SIMULYATSION YONDASHUV SAMARADORLIGI
Ushbu maqolada raqamli vositalar orqali ESP (maxsus maqsadlar uchun ingliz tili) oʻqitishda simulyatsion yondashuvning samaradorligi nazariy jihatdan tahlil qilinadi. Maqolada simulyatsion metodning mohiyati, uning taʻlimidagi oʻrni va raqamli platformalar bilan integratsiyasi koʻrib chiqiladi. Arxitektura yoʻnalishi talabalari misolida ESP oʻqitishda simulyatsion metodlarni qoʻllanish imkoniyatlari va afzalliklari ochib beriladi.
SUN’IY INTELLEKT ASOSIDAGI TA’LIM TIZIMLARINING WEB-LOYIHALASH KOMPETENTLIGINI RIVOJLANTIRISHDAGI O‘RNI
Mazkur maqolada Sun’iy intellektga asoslangan ta’lim tizimlarining web-loyihalash kompetentligini shakllantirish va rivojlantirishdagi ilmiy-pedagogik imkoniyatlari kompleks tarzda tahlil qilinadi. Raqamli transformatsiya jarayonlari chuqurlashib borayotgan sharoitda ta’lim tizimida ma’lumotlarga asoslangan (data-driven) va individuallashtirilgan yondashuvlarning ustuvorligi ortib borayotgani, o‘quv jarayonini boshqarishda yangi texnologik yechimlarni joriy etishni dolzarb ilmiy muammo sifatida yuzaga chiqarmoqda. Tadqiqotda Sun’iy intellekt texnologiyalaridan foydalanish orqali talabalar faoliyatini real vaqt rejimida kuzatish, web-loyihalash jarayonidagi o‘quv faoliyatini chuqur tahlil qilish, shaxsiy rivojlanish trayektoriyalarini aniqlash hamda ta’lim natijadorligini oshirish imkoniyatlari asoslab berilgan. Shuningdek, data-driven pedagogika, kompetensiyaga asoslangan ta’lim va adaptiv ta’lim konsepsiyalarini integratsiyalash orqali baholash va diagnostikaning samarali mexanizmlari taklif etiladi.
UMUMIY O‘RTA TA’LIM MAKTABLARIDA SUN’IY INTELLEKT TEXNOLOGIYALARIDAN FOYDALANISH METODIKASI
Ushbu maqolada umumiy o‘rta ta’lim maktablarida Sun’iy intellekt (SI) texnologiyalaridan foydalanishning pedagogik va metodik jihatlari yoritilgan. Sun’iy intellekt asosidagi ta’lim vositalarining o‘quv jarayoniga integratsiyasi, o‘quvchilarning bilim, ko‘nikma va kompetensiyalarini rivojlantirishdagi o‘rni tahlil qilingan. Shuningdek, SI texnologiyalaridan foydalanishda yuzaga keladigan muammolar va ularni bartaraf etish bo‘yicha takliflar berilgan.
PEDAGOGIK VETO HUQUQI: BO'LAJAK O‘QITUVCHILARDA GENERATIV SUN’IY INTELLEKT «GALLYUTSINATSIYALARI» BILAN ISHLASHDA TANQIDIY REFLEKSIYA KO'NIKMALARINI SHAKLLANTIRISH
Yirik til modellarini (LLM) pedagogik amaliyotga jadal integratsiya qilish bo'lajak o‘qituvchilar tomonidan mashina tomonidan yaratilgan kontentni tanqidiy baholash muammosini dolzarb qilmoqda. Ushbu maqolada o‘qituvchilarning generativ Sun’iy intellekt vositalari bilan ishlashida refleksiv-shaxsiy mexanizmni shakllantirish maqsadida o'tkazilgan kvazitajriba tadqiqotining natijalari keltirilgan. Muallif platformasi «Dars va topshiriq generatori» asosida o'zaro baholash (peer-review) metodikasi va professional refleksiv jurnallarning (RJS-2024) samaradorligi isbotlangan.
RAQAMLI TEXNOLOGIYALAR VA SUN’IY INTELLEKTNING IQTISODIYOT, TA’LIM VA SANOATDAGI TA’SIRI
Raqamli texnologiyalar va Sun’iy intellektning iqtisodiy, ta’lim va sanoatdagi o‘rni tobora ortib bormoqda. Ushbu adabiyotlar, raqamli transformatsiya, avtomatlashtirish, Sun’iy intellekt va innovatsiyalarni iqtisodiyotga qanday ta’sir ko‘rsatishi haqida chuqur tahlillarni taqdim etadi. Bu tahlillar Sun’iy intellektning turli sohalarda, xususan, biznes va ta’limda qanday qo‘llanilishi, raqamli iqtisodiyotning rivojlanishi, shuningdek, sanoat va ishlab chiqarish jarayonlarida kutilayotgan o‘zgarishlarni o‘rganadi. Ma’lumotlar tahlili va raqamli texnologiyalar yordamida yuqori samaradorlikka erishish, xatarlar va imkoniyatlar haqida ham ma’lumotlar taqdim etilgan.
SUN’IY INTELLEKT VA INTELLEKTUAL TIZIMLARNING ZAMONAVIY AXBOROT TEXNOLOGIYALARIDAGI ROLI
Mazkur maqolada axborot texnologiyalari, xususan Sun’iy intellekt va intellektual tizimlarning zamonaviy ta’lim, sanoat va ma’lumotlar tahlilidagi o‘rni ko‘rib chiqiladi. Mashinaviy o‘rganish, Big Data va avtomatlashtirish texnologiyalarining samaradorlikni oshirish va qaror qabul qilish jarayonlariga ta’siri tahlil qilinadi. Intellektual tizimlarning resurslarni optimallashtirish, ta’limni individuallashtirish va ishlab chiqarish samaradorligini oshirishdagi afzalliklari yoritiladi. Tadqiqot natijalari IT texnologiyalarining raqamli transformatsiyadagi muhim rolini ko‘rsatadi.
XXI ASRDA ILMIY MUZEYLARNING MODERNIZASIYASI VA RIVOJLANISH TENDENSIYALARI
Mazkur maqolada XXI asrda ilmiy muzeylarning modernizatsiyasi va rivojlanish tendensiyalari tahlil qilinadi. Zamonaviy muzeylar faoliyatida raqamli texnologiyalar, interaktiv ekspozitsiyalar, STEM va STEAM yondashuvlarining qo‘llanilishi hamda ularning ta’lim jarayonidagi ahamiyati yoritilgan. Shuningdek, ilmiy muzeylarning norasmiy ta’lim muhitidagi o‘rni, yosh avlodda ilmiy dunyoqarashni shakllantirishdagi roli va innovatsion rivojlanish istiqbollari ko‘rib chiqiladi. Tadqiqot natijalari asosida ilmiy muzeylarni modernizatsiya qilish bo‘yicha amaliy taklif va tavsiyalar ishlab chiqilgan.
AGMK ISHCHILARIGA INGLIZ TILINI O‘QITISHDA ESP TEXNOLOGIYALAR VA RAQAMLI VOSITALARDAN FOYDALANISH
Ushbu maqolada kon-metallurgiya sanoati ishchilariga ingliz tilini o‘qitishda ESP texnologiyalaridan foydalanish masalalari ko‘rib chiqiladi. Shuningdek, raqamli vositalar va Sun’iy intellekt texnologiyalarining ta’lim jarayonidagi roli tahlil qilinadi. AGMK ishchilari uchun ishlab chiqilgan boshlang‘ich darajadagi o‘quv dasturi asosida tadqiqot olib borilgan. Natijalar ESP va raqamli texnologiyalar samaradorligini ko‘rsatadi.
RAQAMLI DAVRDA TARIXNI SOXTALASH: CHALLENGES AND THREATS
Maqolada raqamli jamiyatga o‘tish sharoitida tarixiy xotirani soxtalashtirish mexanizmlarining transformatsiyasi tahlil qilinadi. “Chuqur soxtalashtirish” (deepfake), qidiruv tizimlaridagi algoritmik tarafkashlik, ijtimoiy tarmoqlarda tarixiy miflarning virusli tarqalishi hamda o‘tmishni qayta ko‘rib chiqishda generativ neyrotarmoqlar texnologiyalaridan foydalanish kabi fenomenlar ko‘rib chiqiladi. Professional tarixchilar hamjamiyati uchun asosiy chaqiriqlar ajratib ko‘rsatiladi: manbashunoslik mezonlarining xiralashuvi, arxivlarga bo‘lgan ishonchning yemirilishi va “raqamli amneziya”ning tezlashuvi. Xulosa qismida ushbu tahdidlarga qarshi institutsional va texnologik choralar taklif etiladi.
TA’LIMDA RAQAMLI TEXNOLOGIYALAR VA SUN’IY INTELLEKTNING O‘RNI
Tadqiqot Sun’iy intellekt va raqamlashtirishning zamonaviy ta’lim modellariga ta’sirini tahlil qiladi. Tizimli tahlil va ekspert baholash usullari orqali ta’limni shaxsiylashtirish va avtomatlashtirishda raqamli platformalarning salohiyati aniqlandi. Afzalliklar (inklyuzivlik, diagnostika) bilan bir qatorda, muhim xavflar ham aniqlandi: axloqiy muammolar va xodimlarning raqamli malakasizligi. Ishning yakuni pedagogik amaliyotga Sun’iy intellektni axloqiy jihatdan integratsiya qilish bo‘yicha tavsiyalar bo‘ldi.
TIBBIY TERMINLARNI LOTIN TILIDA O‘ZLASHTIRISHDA SUN’IY INTELLEKT VA RAQAMLI TEXNOLOGIYALARNING ROLI
Ushbu maqolada tibbiyot oliy ta'lim muassasalari talabalarining lotin tilida tibbiy terminologiyani o'zlashtirish jarayonida Sun’iy intellekt va raqamli texnologiyalarning o'rni o'rganilgan. Adaptiv o'quv platformalari, neyron tarmoqlar, mobil ilovalar va virtual reallik terminlarni yodda saqlash samaradorligini oshirish vositalari sifatida ko'rib chiqilgan. Kelajakdagi shifokorlarning kasbiy kompetentligini shakllantirish uchun raqamli usullarni an’anaviy tibbiy ta'lim tizimiga integratsiyalash zarurati asoslangan.